প্রশ্ন হচ্ছে, আনুগত্যের এত প্রয়োজনীয়তা কেন? এই কারণে যে, আনুগত্য ছাড়া কোনো শক্তিশালী জাতিসত্ত্বা গঠন সম্ভব নয়। জনসাধারণ অবাধ্য হলে, কথায় কথায় কর্তৃপক্ষের বিরুদ্ধাচারণ করলে তাদেরকে দিয়ে মহান কোনো লক্ষ্য অর্জন সম্ভব হয় না এবং জাতির সমস্ত উন্নতি, প্রগতি, গতিশীলতাই রুদ্ধ হয়ে পড়ে। এজন্য ঐক্য, শৃঙ্খলা ও আনুগত্যের কোনো বিকল্প নেই। আল্লাহর রসুল মূলত এই তিনটি বিষয়ের সমন্বয়েই এক অপ্রতিরোধ্য জাতি গঠন করেছিলেন তাঁর ইন্তেকালের পরে যে জাতির সামনে ঝড়ের মুখে তুলোর মত উড়ে গিয়েছিল তৎকালীন দুইটি সুপার পাওয়ার রোমান ও পারস্য সা¤্রাজ্য। আজও যদি আমরা তেমন একটি শক্তিশালী জাতি গড়ে তুলতে চাই তাহলে সেই জাতির সদস্যদের নির্দিষ্ট লক্ষ্য ঠিক করার পরেই প্রয়োজন হবে ঐক্য, শৃঙ্খলা ও আনুগত্যের।